钦定古今图书集成/明伦汇编/氏族典/第049卷 > 《郑樵通志》 > 思机发
## 钦定古今图书集成/明伦汇编/氏族典/第049卷 > 《郑樵通志》 > 思机发

按《明外史云南土司传》：“麓川平缅宣慰使思任发叛，
帝命王骥等讨之，思任发败走，其子思机发复据麓
川，出兵侵扰。于是复命王骥、蒋贵等统大军再征麓
川，破之。思机发脱走，因敕总兵官黔国公沐斌督诸
军追捕。思机发终不出，潜匿孟养，遣其徒来贡，许以
恩贷，复不至。帝以斌师出无功，复命王骥、宫聚往讨之。与木邦、缅甸、南甸、干崖、陇川等宣慰使各整兵分
道并进，斩获无筭，而思机发复奔遁。景泰元年，云南
总兵官沐璘奏：“缅甸宣慰已擒获思机发，缅人挟为
奇货，不若缓之，听其自献。”五年，缅人索旧地，左参将
胡志等谕以银戛等处地方与之，乃送思机发及其
妻孥六人至金沙江村，志等槛送京师，南宁伯毛福
寿以闻。八月，诛《思机》发于京师。